ಬುಸುಗುಡುತ್ತಾ ಎಟಿಎಂ ಒಳಗೆ ಸೇರಿದ ಹಾವು – ವಿಡಿಯೋ ವೈರಲ್

ಲಕ್ನೋ: ಮನೆಯಲ್ಲಿ, ಬೈಕ್-ಸ್ಕೂಟಿ, ಕಾರಿನಲ್ಲಿ ಹಾವುಗಳು ಸೇರಿಕೊಂಡ ವಿಡಿಯೋಗಳು ಆಗಾಗ ವೈರಲ್ ಆಗುತ್ತಿರುತ್ತದೆ. ಆದರೆ ಉತ್ತರ ಪ್ರದೇಶದಲ್ಲಿ ಹಾವೊಂದು ಸರಸರನೆ ಎಟಿಎಂ ಮಷಿನ್ ಒಳಗೆ ಸೇರಿಕೊಂಡ ವಿಡಿಯೋವೊಂದು ಸಾಮಾಜಿಕ ಜಾಲತಾಣಗಳಲ್ಲಿ ಸಖತ್ ವೈರಲ್ ಆಗಿದೆ.

ಉತ್ತರ ಪ್ರದೇಶದ ಘಾಜಿಯಾಬಾದ್ ನ ಗೋವಿಂದಪುರಿಯಲ್ಲಿನ ಐಸಿಐಸಿಐ ಬ್ಯಾಂಕ್‍ನ ಎಟಿಎಂ ಸೆಂಟರ್‌ವೊಂದರಲ್ಲಿ ಈ ಘಟನೆ ನಡೆದಿದೆ. ಎಟಿಎಂ ಸೆಂಟರ್ ಗೆ ಹಾವೊಂದು ನುಗ್ಗಿತ್ತು. ಇದನ್ನು ನೋಡಿದ ಭದ್ರತಾ ಸಿಬ್ಬಂದಿ ಎಟಿಎಂ ಬಾಗಿಲನ್ನು ತಕ್ಷಣ ಮುಚ್ಚಿದ್ದಾರೆ. ಇದರಿಂದ ಹಾವು ಹೊರಗಡೆ ಬರಲಾಗದೆ ಜನರನ್ನು ಕಂಡು ಭಯಗೊಂಡು ಎಟಿಎಂ ಮಷಿನ್ ಒಳಗಡೆ ಸೇರಿಕೊಂಡಿದೆ.

ಎಟಿಎಂ ಮಷಿನ್ ಒಳಗಡೆ ಹಾವು ಸೇರಿಕೊಳ್ಳುತ್ತಿರುವ ವಿಡಿಯೋವನ್ನು ಸ್ಥಳೀಯರು ಮೊಬೈಲ್‍ನಲ್ಲಿ ಸೆರೆಹಿಡಿದಿದ್ದು, ಫೇಸ್‍ಬುಕ್, ಟ್ವಿಟರ್ ಹಾಗೂ ಇನ್‍ಸ್ಟಾಗ್ರಾಮ್‍ನಲ್ಲಿ ಶೇರ್ ಮಾಡಿದ್ದಾರೆ. ಸದ್ಯ ಎಲ್ಲೆಡೆ ಈ ವಿಡಿಯೋ ಸಿಕ್ಕಾಪಟ್ಟೆ ವೈರಲ್ ಆಗಿದ್ದು, ನೆಟ್ಟಿಗರು ದಂಗಾಗಿದ್ದಾರೆ.

Banks are known to have snakes in their boardrooms. Never seen one that enters an ATM.
I guess after the clean up of NPA and stoppage of loan disbursal services through phone banking the snakes in our system had to find a way to get the money out .
Reminds me of Nagin the movie pic.twitter.com/sInAqxfj6Q

— Colonel DPK PILLAY, PhD, Shaurya Chakra (@dpkpillay12) May 8, 2020

ಕೆಲವರು ಇದು ಭಯಾನಕ ಎಂದು ವಿಡಿಯೋಗೆ ಪ್ರತಿಕ್ರಿಯಿಸಿದರೆ, ಇನ್ನೂ ಕೆಲವರು ಬಹುಶಃ ಹಾವು ಹಣ ಬಿಡಸಲು ಎಟಿಎಂಗೆ ಬಂದಿತ್ತೋ ಏನೋ? ಸುಮ್ಮನೆ ಅದನ್ನು ಜನ ಭಯ ಬೀಳಿಸಿದ್ದಾರೆ ಎಂದು ಹಾಸ್ಯಾಸ್ಪದವಾಗಿ ಕಮೆಂಟ್ ಮಾಡಿದ್ದಾರೆ.

ಈ ಘಟನೆ ನಡೆದ ತಕ್ಷಣ ಈ ಬಗ್ಗೆ ಅರಣ್ಯ ಇಲಾಖೆಗೆ ಮಾಹಿತಿ ನೀಡಲಾಗಿದ್ದು, ಸಿಬ್ಬಂದಿ ಹಾವನ್ನು ರಕ್ಷಣೆ ಮಾಡಿದ್ದಾರೆ.

Be careful when you are at the ATM!
There could be a Snake around

PS: Initially felt that this could be normal but the last few seconds gave me chills. #WhatsappFwd pic.twitter.com/o40Erm9Chx

— Amit Bhawani (@amitbhawani) May 9, 2020